《偈二首 其二》
宋代·释德周

回互不回互，觑见没可睹。透出祖师关，踏断人天路。

呵呵呵，悟不悟，落花流水知何处。

作者简介：释德周（？～一一五四），俗姓璩，信州上饶（今属江西）人。于景德尊胜院染削问道有年。住温州光孝寺。为南岳下十四世，黄龙惟清禅师法嗣。高宗绍兴二十四年卒。《嘉泰普灯录》卷一○、《五灯会元》卷一八有传。今录诗二首。